CELEX: 32007R1089
Language: bg
Date: 2007-09-20 00:00:00
Title: Регламент (ЕО) № 1089/2007 на Комисията от 20 септември 2007 година за издаване на лицензии за внос, за които са подадени заявления през първите седем дни на месец септември 2007 г. в рамките на тарифната квота, открита по силата на Регламент (ЕО) № 812/2007 за свинско месо

21.9.2007   
            
            
               BG
            
            
               Официален вестник на Европейския съюз
            
            
               L 246/9
            
         
      РЕГЛАМЕНТ (ЕО) № 1089/2007 НА КОМИСИЯТА
   
   от 20 септември 2007 година
   за издаване на лицензии за внос, за които са подадени заявления през първите седем дни на месец септември 2007 г. в рамките на тарифната квота, открита по силата на Регламент (ЕО) № 812/2007 за свинско месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1),
   като взе предвид Регламент (ЕО) № 812/2007 на Комисията от 11 юли 2007 г. относно откриване и управление на тарифна квота за свинско месо, предоставена на Съединените американски щати (2), и по-специално член 5, параграф 5 от него,
   като има предвид, че:
   
               (1)
            
            
               С Регламент (ЕО) № 812/2007 бяха открити тарифни квоти за внос на продукти от сектора на свинското месо.
            
         
               (2)
            
            
               Заявленията за лицензии за внос, подадени през първите седем дни на месец септември 2007 година за подпериода от 1 октомври до 31 декември 2007 г., са за количества, по-малки от наличните. Следователно е уместно да бъдат определени количествата, за които не са били подадени заявления, като последните се прибавят към количествата, фиксирани за следващия квотен подпериод,
            
         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос от квота с пореден номер 09.4170 по силата на Регламент (ЕО) № 812/2007 и които се прибавят към подпериода от 1 януари до 31 март 2008 г., са 1 516 625 кг.
   Член 2
   Настоящият регламент влиза в сила на 21 септември 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 септември 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 282, 1.11.1975 г., стр. 1. Регламент, последно изменен с Регламент (ЕО) № 1913/2005 (ОВ L 307, 25.11.2005 г., стр. 2).
   
      (2)  ОВ L 182, 12.7.2007 г., стр. 7.